**KRITÉRIÁ PRE VÝBER PROJEKTOV - HODNOTIACE KRITÉRIÁ**

pre hodnotenie žiadostí o NFP v rámci Programu Slovensko 2021 – 2027 (ďalej len „P SK“)

**Špecifický cieľ JSO8.1 – Umožniť regiónom a obyvateľom riešiť sociálne, hospodárske a environmentálne dôsledky spôsobené transformáciou v rámci plnenia energetického a klimatického cieľa Únie do roku 2030 a dosahovania klimaticky neutrálneho hospodárstva Únie do roku 2050 na základe Parížskej dohody.**

**Opatrenie 1.2 Podpora výskumu, vývoja a inovácií**

***Akcia:***

***1. Podpora a rozvoj výskumu, vývoja a inovácií prostredníctvom partnerstiev s potenciálom transferu do aplikačnej praxe***

**VERZIA 4.9.2023**

Predkladaná ŽoNFP musí spĺňať kvalitatívnu úroveň definovanú prostredníctvom kritérií pre výber projektov. Kvalitatívna úroveň ŽoNFP je posudzovaná odbornými hodnotiteľmi. Kritériá pre výber projektov schválené Monitorovacím výborom pre Program Slovensko 2021 – 2027 tvoria súčasť výzvy ako „Podmienka splnenia kritérií pre výber projektov“.

**Hodnotiace kritériá** vyjadrujú kvalitatívnu úroveň projektu predloženého v ŽoNFP. Pozostávajú z vylučujúcich a bodovaných hodnotiacich kritérií. Splnenie kritérií pre výber projektov vyžaduje kladné vyhodnotenie všetkých vylučujúcich hodnotiacich kritérií a zároveň splnenie minimálnej hranice bodovaných kritérií, ktorá predstavuje **27** bodov.

| **1.** | **Súlad projektu s P SK a ďalšími strategickými dokumentmi a jeho príspevok k ich napĺňaniu** | | | | | | |
| --- | --- | --- | --- | --- | --- | --- | --- |
| **P.č.** | **Kritérium** | **Predmet hodnotenia** | **Typ kritéria** | **Hodnotenie** | **Spôsob aplikácie hodnotiaceho kritéria** | **Zdroj overenia** |
| 1.1 | Súlad projektu so strategickými  regionálnymi dokumentmi relevantnými pre vybrané územie | Posudzuje sa súlad projektu s Programom hospodárskeho rozvoja a sociálneho rozvoja (PHRSR). | Bodované  kritérium | 5 | Zameranie projektu je v súlade so stratégiou PHRSR. | Formulár ŽoNFP:   * Popis projektu * Aktivity projektu a očakávané merateľné ukazovatele   PHRSR |
| 0 | Zameranie projektu nie je v súlade so stratégiou PHRSR. |

|  |  |  |  |  |  |  |
| --- | --- | --- | --- | --- | --- | --- |
| **2.** | **Potenciál projektu pre zvyšovanie výskumnej a inovačnej výkonnosti oprávneného územia** | | | | | |
| **P.č.** | **Kritérium** | **Predmet hodnotenia** | **Typ kritéria** | **Hodnotenie** | **Spôsob aplikácie hodnotiaceho kritéria** | **Zdroj overenia** |
| 2.1 | Posúdenie dôvodnosti a účelnosti vytvorenia partnerstva medzi žiadateľom a partnerom (partnermi) | Posudzuje sa, či vznik partnerstva spĺňa kritérium dôvodnosti a účelnosti.  „**Dôvodnosť“** je kritérium, ktoré zohľadňuje mieru relevancie vzniku partnerstva medzi žiadateľom a partnerom (partnermi) z pohľadu prepojenia obsahového (vecného) zamerania výskumu a vývoja so schopnosťou implementovať získané výsledky do aplikačnej praxe.  „**Účelnosť**“ je kritérium, ktoré zohľadňuje mieru relevancie vzniku partnerstva medzi žiadateľom a partnerom (partnermi) z pohľadu prínosu výskumu a vývoja a s tým spojenej aplikácie inovácií/inovatívneho riešenia, ktoré by nebolo možné implementovať bez vzniku takéhoto partnerstva. | Vylučujúce kritérium | áno | Vznik projektového partnerstva medzi žiadateľom a partnerom svojím obsahom napĺňa kritérium dôvodnosti a účelnosti. | Formulár ŽoNFP:   * Popis projektu * Aktivity projektu * Príloha k ŽoNFP |
| nie | Vznik projektového partnerstva medzi žiadateľom a partnerom svojím obsahom nenapĺňa aspoň jedno z posudzovaných kritérií. |
| 2.2 | Výskumno-vývojový potenciál projektu | Posudzuje sa výskumno-vývojový a inovačný potenciál výsledkov realizácie projektu, konkrétne unikátnosť/prelomovosť výsledkov výskumu, perspektíva dosiahnutia vyššej fázy vývoja (resp. stupňa pripravenosti technológie - TRL) a perspektíva komercializácie transferu technológií (súčasných/nových). V rámci hodnotenia budú posudzované tri úrovne výskumno-vývojového potenciálu: silný, stredný a nízky potenciál. | Bodované kritérium | 6 | **Silný výskumno-vývojový potenciál projektu** je definovaný splnením nižšie uvedených kritérií:   * výsledky výskumnej časti projektu sú unikátne/prelomové a doteraz neboli v praxi aplikované na národnej alebo medzinárodnej úrovni; * fáza vývoja, ktorá bude dosiahnutá realizáciou projektu (stupeň pripravenosti technológie - TRL) predstavuje progres o 2 a viac úrovní oproti východiskovému stavu; * výskumno-vývojová činnosť projektu zahŕňa ochranu práv duševného vlastníctva a ich komerčnú aplikáciu v hospodárskej alebo spoločenskej praxi. | Formulár ŽoNFP:   * Popis projektu * Aktivity projektu * Merateľné ukazovatele projektu |
| 3 | **Stredný výskumno-vývojový potenciál projektu** je definovaný splnením nižšie uvedených kritérií:   * výsledky výskumnej časti projektu je možné považovať za čiastočne unikátne/prelomové, ale na národnej úrovni alebo v zahraničí už boli aplikované; * fáza vývoja, ktorá bude dosiahnutá realizáciou projektu (resp. stupeň pripravenosti technológie - TRL) predstavuje progres o jednu úroveň vyššie oproti východiskovému stavu; * výskumno-vývojová činnosť projektu má predpoklad možnej komerčnej aplikácie v hospodárskej alebo spoločenskej praxi. |
| 0 | **Nízky výskumno-vývojový potenciál projektu** je definovaný splnením nižšie uvedených kritérií:   * výsledky výskumnej časti projektu nie je možné považovať za unikátne/ prelomové, keďže už boli aplikované na národnej úrovni; * realizáciou projektu nedôjde k zvýšeniu fázy vývoja (resp. stupňa pripravenosti technológie - TRL) oproti východiskovému stavu. |
| 2.3 | Inovačný potenciál - zavádzanie inovácií v oblasti produktov a služieb, vrátane transferu pokročilých technológií do praxe | Posudzuje sa miera vplyvu realizácie projektu na zlepšenie postavenia žiadateľa/partnera v trhovom prostredí zavádzaním inovácií v oblasti produktov a služieb, vrátane transferu pokročilých technológií. V rámci posudzovania sa hodnotí komplexnosť analýzy trhu a konkurencie a možný dopad na príslušný trhový segment/odvetvie z hľadiska potrieb a očakávaní súčasných, ako aj potenciálnych zákazníkov (potenciál odbytu). | Bodované kritérium | 6 | Na základe analýzy trhu a konkurencie projekt významným spôsobom prispeje k zlepšeniu postavenia žiadateľa/partnera v príslušnom trhovom segmente/odvetví a zároveň projekt prinesie produkt (alebo službu ako produkt) nový pre trh v rámci SR. | Formulár ŽoNFP:   * Popis projektu * Aktivity projektu |
| 3 | Na základe analýzy trhu a konkurencie projekt čiastočne prispeje k zlepšeniu postavenia žiadateľa/partnera v  príslušnom trhovom segmente/odvetví a zároveň projekt prinesie produkt (alebo službu ako produkt) nový pre žiadateľa/partnera. |
| 0 | Analýza trhu a konkurencie neposkytuje dostatok informácií, na základe ktorých by bolo posúdenie o perspektíve zlepšenia postavenia žiadateľa/partnera v príslušnom trhovom segmente/odvetví možné. Projekt nemá perspektívu priniesť nový produkt (alebo službu ako produkt) pre trh SR a ani nový pre žiadateľa/partnera. |
| 2.4 | Osobitné zameranie na nové trendy v oblasti priemyselnej transformácie resp. v oblasti prechodu na zelené hospodárstvo | Posudzuje sa súlad obsahového zamerania projektu s prioritami domén Stratégie výskumu a inovácií pre inteligentnú špecializáciu SR 2021 - 2027 a Súhrnnej správy z procesu EDP k stratégii SK RIS3 2021+, ktoré obsahovo pokrývajú oblasť priemyselnej a zelenej transformácie. | Bodované kritérium | 2 | Projekt svojím obsahom napĺňa niektorú z prioritných oblastí domén inteligentnej špecializácie zo Stratégie výskumu a inovácií pre inteligentnú špecializácie SR 2021 - 2027 a Súhrnnej správy z procesu EDP k stratégii, ktorá súvisí s priemyselnou alebo zelenou transformáciou. | Formulár ŽoNFP:   * Popis projektu, * Aktivity projektu. |
| 0 | Projekt svojím obsahom nenapĺňa ani jednu z prioritných oblastí domén inteligentnej špecializácie zo Stratégie výskumu a inovácií pre inteligentnú špecializácie SR 2021 - 2027 a Súhrnnej správy z procesu EDP k stratégii, ktorá súvisí s priemyselnou alebo zelenou transformáciou. |

|  |  |  |  |  |  |  |
| --- | --- | --- | --- | --- | --- | --- |
| **3.** | **Navrhovaný spôsob realizácie projektu** | | | | | |
| **P.č.** | **Kritérium** | **Predmet hodnotenia** | **Typ kritéria** | **Hodnotenie** | **Spôsob aplikácie hodnotiaceho kritéria** | **Zdroj overenia** |
| 3.1 | Uskutočniteľnosť aktivít projektu z časového hľadiska | Posudzuje sa časová uskutočniteľnosť projektu a harmonogram realizácie aktivít (fáz) projektu z nasledujúcich hľadísk:   1. či je **dĺžka trvania** jednotlivých aktivít (fáz) projektu nastavená realisticky; 2. či sú jednotlivé aktivity projektu uvedené v logickej **časovej nadväznosti**; 3. či žiadateľ popisuje riziká spojené s časovou uskutočniteľnosťou aktivít (fáz) projektu a **opatrenia určené na ich elimináciu / minimalizáciu**. Posudzuje sa závažnosť popísaných rizík, z nej vyplývajúca pravdepodobnosť realizovateľnosti aktivít a vplyv na projekt ako celok. Časové riziko môže vyplývať napr. z procesov nevyhnutných pre realizáciu aktivít (vysporiadanie majetkovo-právnych vzťahov, získanie potrebných povolení, príprava a realizácia verejného obstarávania/obstarávania, dodacie lehoty, potreba úpravy relevantných zmluvných vzťahov a pod.) a s nimi súvisiacimi lehotami. | Bodované kritérium | 4 | Časový harmonogram umožňuje realizáciu projektu a je nastavený nasledovne:   * dĺžka trvania aktivít projektu je nastavená realisticky, * aktivity projektu na seba časovo nadväzujú; * Riziká spojené s časovou uskutočniteľnosťou sú dostatočne popísané, zohľadnené v harmonograme a sú definované opatrenia na ich elimináciu/minimalizáciu na základe čoho je pravdepodobnosť omeškania aktivít a s ním súvisiaceho predĺženia realizácie projektu je nízka. | Formulár ŽoNFP:   * Spôsob realizácie aktivít projektu * Harmonogram realizácie aktivít * Identifikácia rizík a prostriedky na ich elimináciu |
| 2 | Časový harmonogram umožňuje realizáciu projektu, no vykazuje jeden z nasledujúcich nedostatkov:   * dĺžka trvania realizácie niektorej z aktivít projektu nie je nastavená realisticky, * niektoré aktivity (fázy) projektu nie sú nastavené logicky z pohľadu časovej nadväznosti, * opatrenia na elimináciu popísaných rizík nie sú definované pri všetkých rizikách. |
| 0 | Projekt, resp. navrhovaný časový harmonogram, vykazuje dva a viac z nasledujúcich nedostatkov:   * dĺžka trvania realizácie niektorej z aktivít nie je nastavená realisticky; * aktivity projektu nie sú chronologicky usporiadané; * riziká spojené s časovou uskutočniteľnosťou nie sú dostatočne popísané alebo zohľadnené v harmonograme a nie sú určené opatrenia na elimináciu/ minimalizáciu časových rizík, na základe čoho je pravdepodobnosť omeškania niektorej z aktivít je identifikovaná ako vysoká. |
| 3.2 | Miera vyváženosti partnerstva z finančného hľadiska | Posudzuje sa miera vyváženosti a efektivita partnerstva z pohľadu výšky poskytnutého príspevku.  Pozn.: Identifikácia neoprávnených výdavkov projektu v kritériu 4.1, 4.2 a zníženie výšky celkových oprávnených výdavkov projektu bude mať vplyv aj na toto kritérium. | Bodované kritérium | 6 | Rozpočet subjektov financovaných podľa schémy pomoci resp. subjektov financovaných mimo schémy pomoci nepresiahol kumulatívne 55 % NFP. | Formulár ŽoNFP:   * Rozpočet projektu. |
| 3 | Rozpočet subjektov financovaných podľa schémy pomoci resp. subjektov financovaných mimo schémy pomoci presiahol kumulatívne 55 % NFP, ale nepresiahol kumulatívne 70 % NFP. |
| 0 | Rozpočet subjektov financovaných podľa schémy pomoci resp. subjektov financovaných mimo schémy pomoci presiahol kumulatívne 70 % NFP. |
| 3.3 | Schválenie osnovy projektového zámeru na úrovni samosprávy (VÚC, mesto, obec) v závislosti na území, v ktorom bude projekt VVaI realizovaný | Posudzuje sa miera relevancie projektového zámeru zo strany územnej samosprávy v danom území. Schválením projektového zámeru (vyplneného do vzorovej osnovy projektového zámeru) na zastupiteľstve samosprávneho kraja (mesta alebo obce), žiadateľ o NFP deklaruje záujem oprávneného územia o daný typ výsledkov VVaI a ich prínos pre dotknutý región.  V prípade účasti subjektu verejnej správy: obce, dobrovoľné združenia obcí a miest, vyššie územné celky, mestské časti, v pozícii oprávneného partnera bude toto kritérium automaticky splnené. | Bodové kritérium | 6 | Osnova projektového zámeru bola prerokovaná a schválená na územne príslušnom zastupiteľstve (územne príslušné zastupiteľstvo je definované miestom realizácie projektu). | Formulár ŽoNFP:   * Príloha k žiadosti. |
| 0 | Osnova projektového zámeru nebola prerokovaná a schválená na územne príslušnom zastupiteľstve (územne príslušné zastupiteľstvo je definované miestom realizácie projektu). |

|  |  |  |  |  |  |  |
| --- | --- | --- | --- | --- | --- | --- |
| **4.** | **Finančná a ekonomická stránka projektu** | | | | | |
| **P.č.** | **Kritérium** | **Predmet hodnotenia** | **Typ kritéria** | **Hodnotenie** | **Spôsob aplikácie hodnotiaceho kritéria** | **Zdroj overenia** |
| 4.1 | Účelnosť a vecná oprávnenosť výdavkov projektu | Posúdenie účelnosti a vecnej oprávnenosti výdavkov projektu je prvým krokom procesu posudzovania oprávnenosti výdavkov odborným hodnotiteľom. Za účelné a vecne oprávnené výdavky sa považujú výdavky, ktoré sú v súlade s podmienkami oprávnenosti výdavkov pre výzvu a so základnými pravidlami definovanými Príručkou oprávnenosti výdavkov[[1]](#footnote-2) a:   1. relevantnými opatreniami, súvisiacimi aktivitami priority FST a PST, 2. cieľom výzvy, podmienkami poskytnutia príspevku a ďalšími skutočnosťami týkajúcimi sa poskytovania príspevku, 3. stanovenými cieľmi a očakávanými výstupmi projektu, ku ktorým musia oprávnené výdavky prispievať, 4. jednotlivými aktivitami projektu, na ktoré musia byť oprávnené výdavky naviazané a na ktorých realizáciu sú oprávnené výdavky nevyhnutné.   V rámci overovania účelnosti a vecnej oprávnenosti výdavkov odborný hodnotiteľ kvalifikovaným posúdením posudzuje adekvátnosť[[2]](#footnote-3) rozpočtu v kontexte projektu ako celku.  V prípade identifikácie neoprávnených výdavkov projektu v tomto kroku sa výška celkových oprávnených výdavkov projektu adekvátne zníži. | Vylučujúce kritérium | áno | 75 % a viac oprávnených výdavkov projektu je účelných a vecne oprávnených. | Formulár ŽoNFP:   * Miesto realizácie projektu * Popis projektu * Aktivity projektu a očakávané merateľné ukazovatele * Rozpočet projektu * Dokumentácia k stanoveniu výšky výdavkov v rozpočte projektu/ŽoNFP |
| nie | Viac ako 25 % oprávnených výdavkov projektu nie je účelných a vecne oprávnených. |
| 4.2 | Efektívnosť a hospodárnosť výdavkov projektu | Posúdenie efektívnosti a hospodárnosti výdavkov projektu je druhým krokom procesu posudzovania oprávnenosti výdavkov odborným hodnotiteľom. Posudzuje sa, či sú žiadané výdavky primerané k cenám na trhu a či sú v súlade s princípom minimalizácie nákladov pri dodržaní požadovanej kvality a rozsahu výstupov.   1. Odborný hodnotiteľ posudzuje výdavky projektu na základe podkladov predložených žiadateľom:  * opis a rozpočet projektu[[3]](#footnote-4) (súčasť ŽoNFP); * prieskum trhu, resp. iná relevantná dokumentácia k stanoveniu výšky výdavkov v rozpočte projektu/ŽoNFP (povinne predkladaný podklad); * zmluvy ukončeného verejného obstarávania / obstarávanie[[4]](#footnote-5) (dobrovoľne predkladaný podklad, pokiaľ je k dispozícii vo fáze predloženia ŽoNFP, nahrádza prieskum trhu);  1. Odborný hodnotiteľ posudzuje výdavky projektu z pohľadu limitov[[5]](#footnote-6) stanovených vo výzve.   *Pri posudzovaní efektívnosti a hospodárnosti výdavkov projektu sa berie do úvahy výška výdavkov projektu po ich prípadnom znížení odborným hodnotiteľom v rámci kroku 1. V prípade identifikácie nehospodárnych výdavkov sa výška celkových oprávnených výdavkov o tieto výdavky adekvátne zníži.* | Vylučujúce kritérium | áno | 75 % a viac žiadaných výdavkov projektu je hospodárnych a efektívnych. | Formulár ŽoNFP:   * Rozpočet projektu * Dokumentácia k stanoveniu výšky výdavkov v rozpočte projektu/ŽoNFP |
| nie | Viac ako 25 % žiadaných výdavkov projektu nie je efektívnych a hospodárnych. |

**Doplňujúce informácie k procesu posudzovania oprávnenosti výdavkov:**

Odborný hodnotiteľ postupuje v súlade s **Príručkou k oprávnenosti výdavkov**.

**Pri vyhodnocovaní kritérií v rámci posudzovania „finančnej a ekonomickej stránky projektu“** (základnej oprávnenosti, účelnosti a vecnej oprávnenosti, efektívnosti a hospodárnosti výdavkov) hodnotiteľ svoju odpoveď zdôvodní v hodnotiacom hárku odborného hodnotenia a súčasne uvedie odkaz na dokument alebo relevantnú časť (ŽoNFP a relevantnej prílohy), na základe ktorej bolo vykonané hodnotenie. V prípade identifikácie neoprávnených výdavkov projektu na základe vyššie uvedených kritérií hodnotiteľ zníži výšku celkových oprávnených výdavkov znížením výšky jednotlivých oprávnených výdavkov, znížením merných množstiev jednotlivých oprávnených výdavkov alebo ich zaradením do neoprávnených výdavkov v celej výške. Ak odborný  hodnotiteľ identifikuje neoprávnené výdavky, je povinný konkrétne zdôvodniť prečo výdavky označil za neoprávnené.

**Posudzovanie efektívnosti a hospodárnosti výdavkov** hodnotiteľ vykonáva v nasledujúcom rozsahu:

1. ak ide o výdavky, ktoré **nie sú predmetom verejného obstarávania alebo obstarávania (VO/O)**, odborný hodnotiteľ posúdi hospodárnosť nárokovaných výdavkov na základe svojej odbornosti, skúsenosti a znalosti. Pri posudzovaní vychádza z dokumentácie od žiadateľa (napr. prieskumy trhu, podklady preukazujúce mzdovú politiku žiadateľa, opisu projektu). V prípade, že má pochybnosti o dostatočnosti[[6]](#footnote-7) podkladov od žiadateľa a o hospodárnosti predmetných výdavkov uplatní vlastné nástroje (prieskum trhu, sadzobníky, cenníky, atď.) a jednoznačne zadefinuje zdroj svojho overenia do hodnotiaceho hárku.
2. ak ide o výdavky, pre ktoré **už bolo ukončené VO/O** a overenie hospodárnosti výdavkov z VO/O sa uskutočňuje v konaní o žiadosti o NFP a ukončené VO/O bolo predmetom kontroly zo strany Úrade pre verejné obstarávanie v pozícii sprostredkovateľského orgánu pre Program Slovensko je postačujúce, že odborný hodnotiteľ overí hospodárnosť nárokovaných výdavkov na základe svojej odbornosti, skúsenosti a znalosti, pričom dôraz kladie na dokumentáciu k ukončenému VO/O[[7]](#footnote-8). Odborný hodnotiteľ rovnako overí, či suma v rozpočte je totožná alebo nižšia ako výsledná suma z VO/O a túto sumu konfrontuje vo vzťahu k limitom, ak boli stanovené, toto overenie hospodárnosti zaznamená do hodnotiaceho hárku.
3. ak ide o výdavky, pre ktoré **ešte nebolo ukončené VO/O**, odborný hodnotiteľ posúdi hospodárnosť nárokovaných výdavkov na základe svojej odbornosti, skúsenosti a znalosti v kombinácií s posúdením relevantnosti žiadateľom predloženej dokumentácie k preukázaniu hospodárnosti výdavkov. V prípade, že má pochybnosti o hospodárnosti predmetných výdavkov uplatní vlastné nástroje (prieskum trhu, sadzobníky, cenníky, atď.) a jednoznačne zadefinuje zdroj svojho overenia do hodnotiaceho hárku.

Odborný hodnotiteľ je povinný v hodnotiacom hárku zaznamenať všetky použité metódy, zdôvodnenia a skutočnosti / úvahy, ktoré boli podkladom pre posudzovanie a viedli k výroku hodnotiteľa a záverom posúdenia hospodárnosti (tzn. je potrebné uviesť to, aké úkony boli vykonané, aké skutočnosti boli posúdené, aké dokumenty boli zohľadnené pri formulovaní záveru overenia hospodárnosti). Hodnotiteľ sa nemôže spoľahnúť výlučne na podklady od žiadateľa a v hodnotiacom hárku sa len odkázať na uvedené podklady, ale musí uviesť aj vlastné úvahy a zdôvodnenie, prečo na základe predložených podkladov od žiadateľa považuje rozpočet za hospodárny, vrátane zdôvodnenia, prečo nemá o predložených podkladoch pochybnosti a považuje ich za relevantné. Uvedené predstavuje vlastné overenie hospodárnosti, na ktoré využil hodnotiteľ podklady od žiadateľa. Hodnotiteľ je povinný zabezpečiť uchovávanie dokumentácie aj všetkých podkladov z vykonaného posúdenia hospodárnosti výdavkov.

| **5.** | **Administratívna, odborná a prevádzková kapacita** | | | | | |
| --- | --- | --- | --- | --- | --- | --- |
| **P.č.** | **Kritérium** | **Predmet hodnotenia** | **Typ kritéria** | **Hodnotenie** | **Spôsob aplikácie hodnotiaceho kritéria** | **Zdroj overenia** |
| 5.1 | Posúdenie administratívnych kapacít na riadenie projektu | Posudzuje sa miera relevancie štruktúry projektového tímu z pohľadu dostatočného počtu administratívnych kapacít na riadenie projektu (projektový manažment, monitorovanie, finančný manažment, komunikácia, dodržiavanie ustanovení zmluvy o NFP) a potrebných skúseností pre zabezpečovanie danej činnosti. V rámci kritérií sa tiež posudzuje priradenie jednotlivých kompetencií v rámci projektového tímu a ich duplicity a prekrývanie sa vyplývajúce z popisu kapacít projektového riadenia. | Bodované kritérium | 2 | Administratívne kapacity žiadateľa a partnera (partnerov) zabezpečené buď interne alebo externe v plnom rozsahu reflektujú požiadavky na správne riadenie projektu, ak sú dodržané všetky nižšie uvedené kritériá:   * Kapacity projektového riadenia zodpovedajú požiadavkám pre pokrytie všetkých oblastí riadenia projektu. * Kapacity projektového riadenia disponujú dostatočnými skúsenosťami v oblasti riadenia projektov pre príslušnú oblasť projektovej činnosti alebo boli súčasťou minimálne dvoch obdobných/porovnateľných projektov. * U jednotlivých projektových kapacít v rámci riadenia projektu sú zadefinované  kompetencie a jasne odlíšené duplicity pri zabezpečovaní činnosti súvisiacej s riadením projektu. | Formulár ŽoNFP:   * Administratívna a prevádzková kapacita žiadateľa |
| 1 | Administratívne kapacity žiadateľa a partnera (partnerov) zabezpečené buď interne alebo externe v dostatočnej miere reflektujú požiadavky na správne riadenie projektu, ak sú dodržané všetky nižšie uvedené kritériá:   * Kapacity projektového riadenia zodpovedajú požiadavkám pre pokrytie všetkých oblastí riadenia projektu. * Kapacity zabezpečujúce projektové riadenie disponujú dostatočnými skúsenosťami pre výkon priradenej činnosti alebo boli súčasťou minimálne jedného obdobného/porovnateľného projektu. * U jednotlivých projektových kapacít v rámci riadenia projektu sú zadefinované  kompetencie súvisiace s riadením projektu. |
| 0 | Administratívne kapacity žiadateľa a partnera (partnerov) zabezpečené buď interne alebo externe sú nedostatočné v prípade, ak nie je splnené niektoré z uvedených kritérií:   * Kapacity projektového riadenia nepokrývajú všetky oblasti riadenia projektu a ohrozujú tak správne riadenie projektu. * Kapacity zabezpečujúce projektové riadenie nedisponujú dostatočnými skúsenosťami pre výkon priradenej činnosti. * U jednotlivých projektových kapacít v rámci riadenia projektu nie sú zadefinované kompetencie, ktoré súvisia s riadením projektu. |
| 5.2 | Posúdenie odborných kapacít na realizáciu projektu | Posudzuje sa miera odbornosti kapacít žiadateľa (ak relevantné aj partnerov) pre schopnosť realizácie hlavných typov aktivít (nezávislý výskum a vývoj, priemyselný výskum, experimentálny vývoj, inovačné aktivity). V rozsahu uvedených aktivít sa u žiadateľa (ak relevantné aj partnerov) posudzuje disponovanie dostatočnými odbornými kapacitami a náležitým know-how na realizáciu projektu a schopnosti realizovať dané aktivity tak aby prípadnou absenciou odbornosti nebola realizácia projektu ohrozená. | Bodované kritérium | 6 | Odborné kapacity žiadateľa (ak relevantné aj partnerov) sú zabezpečené v plnom rozsahu za predpokladu, že hodnotiteľ považuje všetky nižšie uvedené kritériá za splnené:   * Odbornosť kapacít každého zapojeného subjektu je podložená relevantnou odbornou praxou v danej problematike min. 5 rokov a táto prax zodpovedá predpokladom pre schopnosť realizovať daný projekt. * Odbornosť kapacít každého zapojeného subjektu je podložená relevantnými projektovými skúsenosťami spojenými s participáciou na riešení min. dvoch projektov súvisiacich s danou problematikou. | Formulár ŽoNFP:   * Administratívna a prevádzková kapacita žiadateľa * Životopisy odborných kapacít |
| 3 | Odborné kapacity žiadateľa (ak relevantné aj partnerov) sú zabezpečené v akceptovateľnej miere za predpokladu, že hodnotiteľ považuje všetky nižšie uvedené kritériá za splnené:   * Odbornosť kapacít niektorého zo zapojených subjektov je podložená relevantnou odbornou praxou min. 5 rokov pre schopnosť realizovať daný projekt. * Odbornosť kapacít aspoň jedného zo zapojených subjektov je podložená relevantnými projektovými skúsenosťami spojenými s participáciou na riešení min. dvoch projektov súvisiacich s danou problematikou. |
| 0 | Odborné kapacity žiadateľa (ak relevantné aj partnerov) nie sú zabezpečené v akceptovateľnej miere za predpokladu, že hodnotiteľ považuje nižšie uvedené kritériá za nesplnené:   * Odbornosť kapacít nie je podložená relevantnou odbornou praxou pre schopnosť realizovať daný projekt pre udelenie vyššieho počtu bodov. * Odbornosť kapacít nie je podložená relevantnými projektovými skúsenosťami pre udelenie vyššieho počtu bodov.. |
| 5.3 | Posúdenie dostupnosti a kapacity infraštruktúry potrebnej na výkon plánovaných aktivít, prevádzkovej a technickej udržateľnosti projektu | Posudzuje sa dostupnosť a kapacity infraštruktúry potrebnej na výkon plánovaných aktivít, ktoré má k dispozícii žiadateľ a partner, kapacita žiadateľa a partnera na zabezpečenie udržateľnosti výstupov projektu po realizácii projektu (podľa relevantnosti): zabezpečenie technického zázemia, zrealizovaných služieb a pod. vrátane vyhodnotenia možných rizík pre udržateľnosť projektu a ich manažmentu. | Bodované kritérium | 2 | Žiadateľ podrobne uviedol spôsob zabezpečenia potrebného technického zázemia, dostupnosť a kapacity infraštruktúry potrebnej na výkon plánovaných aktivít. Rovnako uviedol popis prevádzkových kapacít, legislatívneho prostredia a podobne (analogicky podľa typu projektu), s cieľom zabezpečenia udržateľnosti výstupov/výsledkov projektu po ukončení realizácie jeho aktivít. Žiadateľ vyhodnotil možné riziká udržateľnosti projektu vrátane spôsobu ich predchádzania a ich manažmentu. | Formulár ŽoNFP:   * Administratívna a prevádzková kapacita žiadateľa * Popis projektu |
| 1 | Kapacity infraštruktúry potrebnej na výkon plánovaných aktivít sú popísané, no nepokrývajú potreby pre realizáciu všetkých aktivít v zmysle popisu plánovaných aktivít. Spôsob zabezpečenia potrebného technického zázemia, legislatívneho prostredia a podobne (analogicky podľa typu projektu) s cieľom zabezpečenia udržateľnosti výstupov/výsledkov projektu po ukončení realizácie jeho aktivít a/alebo vyhodnotenie možných rizík udržateľnosti projektu vrátane spôsobu ich predchádzania a ich manažmentu je uvedený len vo všeobecnej rovine, resp. vykazuje nedostatky, ktoré však nemajú rozhodujúci vplyv na prevádzkovú a technickú udržateľnosť projektu. |
| 0 | Kapacity infraštruktúry potrebnej na výkon plánovaných aktivít nie sú popísané alebo neodzrkadľujú reálnu potrebu v zmysle popisu plánovaných aktivít. Technické zázemie, vyhodnotenie rizík nie sú v kontexte udržateľnosti projektu vôbec riešené alebo ponúknuté riešenia predstavujú vážne riziko udržateľnosti projektu. |

|  |  |  |  |  |  |  |
| --- | --- | --- | --- | --- | --- | --- |
| **6.** | **Výberové kritéria** | | | | | |
| **P.č.** | **Kritérium** | **Predmet hodnotenia** | **Typ kritéria** | **Hodnotenie** | **Spôsob aplikácie hodnotiaceho kritéria** | **Zdroj overenia** |
| 6.1 | Počet dosiahnutých bodov | Počet bodov získaných v odbornom hodnotení. | Výberové kritérium | N/A | Poskytovateľ určí poradie žiadostí o poskytnutie NFP spĺňajúcich všetky podmienky poskytnutia príspevku, pričom žiadosti o poskytnutie NFP podporí len do výšky finančných prostriedkov určených vo výzve. | Hodnotiaci hárok |

|  |  |  |
| --- | --- | --- |
| **Sumarizačný prehľad hodnotiacich a výberových kritérií** | **Hodnotenie/**  **bodová škála** | **Maximum bodov** |
| **1. Súlad projektu s P SK a ďalšími strategickými dokumentmi a jeho príspevok k ich napĺňaniu** | | |
| 1.1 Súlad projektu so strategickými regionálnymi dokumentmi relevantnými pre vybrané územie | 0;5 | 5 |
| **Spolu** | | **5** |
| **2. Potenciál projektu pre zvyšovanie výskumnej a inovačnej výkonnosti oprávneného územia** | | |
| 2.1 Posúdenie dôvodnosti a účelnosti vytvorenia partnerstva medzi žiadateľom a partnerom (partnermi) | áno/nie | N/A |
| 2.2 Výskumno-vývojový potenciál projektu | 0; 3; 6 | 6 |
| 2.3 Inovačný potenciál - zavádzanie inovácií v oblasti produktov, procesov a služieb, vrátane transferu pokročilých technológií do praxe | 0;3;6 | 6 |
| 2.4 Osobitné zameranie na nové trendy v oblasti priemyselnej transformácie resp. v oblasti prechodu na zelené hospodárstvo | 0;2 | 2 |
| **Spolu** | | **14** |
| **3. Navrhovaný spôsob realizácie projektu** |  |  |
| 3.1 Uskutočniteľnosť aktivít projektu z časového hľadiska | 0;2;4 | 4 |
| 3.2 Miera efektivity partnerstva z finančného hľadiska | 0;3;6 | 6 |
| 3.3 Schválenie projektového zámeru na úrovni samosprávy (VÚC, mesto, obec), v závislosti na území v ktorom bude projekt VVaI realizovaný | 0;6 | 6 |
| **Spolu** | | **16** |
| **4. Finančná a ekonomická stránka projektu** | | |
| 4.1 Účelnosť a vecná oprávnenosť výdavkov projektu | áno/nie | N/A |
| 4.2 Efektívnosť a hospodárnosť výdavkov projektu | áno/nie | N/A |
| **Spolu** | | N/A |
| **5. Administratívna a prevádzková kapacita žiadateľa** | | |
| 5.1 Posúdenie administratívnych kapacít na riadenie projektu | 0;1;2 | 2 |
| 5.2 Posúdenie odborných kapacít na realizáciu projektu | 0;3;6 | 6 |
| 5.3 Posúdenie prevádzkovej  a technickej udržateľnosti projektu | 0;1;2 | 2 |
| **Spolu** | | **10** |
| **Spolu za všetky oblasti** | | **45** |

|  |  |  |
| --- | --- | --- |
| **6. Výberové kritéria** | **Hodnotenie/**  **bodová škála** | **Maximum bodov** |
| 6.1 Počet dosiahnutých bodov | N/A | N/A |

1. Zverejnená na <https://www.eurofondy.gov.sk/dokumenty-a-publikacie/metodicke-dokumenty/index.html> [↑](#footnote-ref-2)
2. Pod adekvátnosťou sa rozumie odborné posúdenie toho, či navrhovaná položka rozpočtu je potrebná a či je potrebná v popisovanom rozsahu / kvalite vo vzťahu k potrebám projektu. [↑](#footnote-ref-3)
3. Hodnotiteľ overuje správnosť vstupných údajov pre výpočet oprávnených výdavkov, ktoré sú uvedené v rozpočte projektu. Musí byť zohľadnená aj skutočnosť, či žiadateľ je, alebo nie je platcom DPH. V prípade, ak nie je platcom DPH, sumy musia byť uvedené s DPH. V prípade, ak je platcom DPH, sumy musia byť uvedené bez DPH (v závislosti od typu výdavkov). [↑](#footnote-ref-4)
4. V prípade zrealizovaného verejného obstarávania (platná a účinná zmluva s dodávateľom) odborný hodnotiteľ overuje aj dodržanie limitov stanovených vo výzve a/alebo cien stanovených na základe expertízneho posúdenia porovnaním cien uvedených v zmluve s dodávateľom s cenami uvedenými v rozpočte projektu. Ak boli ceny uvedené v rozpočte projektu vyššie ako ceny uvedené v zmluve, alebo ak tieto ceny sú vyššie ako limity výdavkov stanovené vo výzve alebo ak sú tieto ceny vyššie ako ceny stanovené na základe expertízneho posúdenia, odborný hodnotiteľ zníži túto položku. [↑](#footnote-ref-5)
5. V prípade prekročenia stanovených limitov hodnotiteľ vyhodnotí výdavky nad stanovený limit ako neefektívne a nehospodárne a bude adekvátne znížená výška výdavku do úrovne limitu. [↑](#footnote-ref-6)
6. Pod dostatočnosťou sa rozumie v prípade prieskumu trhu napr. aj porovnanie parametrov jednotlivých ponúk, aby sa zabezpečila ich porovnateľnosť; overenie, či oslovené subjekty majú súvisiaci predmet činnosti. [↑](#footnote-ref-7)
7. Ak tovary, služby, alebo práce, ktoré boli predmetom VO podliehajú limitom, hodnotiteľ tieto pri posúdení hospodárnosti zohľadní. [↑](#footnote-ref-8)